作者：刘仙伦
词牌/韵律：贺新郎

paragraphs: 小队停钲鼓。
向沙边、柳下维舟，庆公初度。
平尽群蛮方易镇，此事多应有数。
奈自古、功成人妒。
君看乐羊中山役，任谤书、盈箧终无据。
千载下，竞谁与。
诗中带得西山雨。
指天台、雁荡归欤，寿乡深处。
缓急朝廷须公出，更作中流砥柱。
笑痴呆、纷纷儿女。
多少人间不平事，有皇天、老眼能区处。
挥玉斝，听金缕。